Պետավտոտեսուչները ակնհայտ աչքաթող են անում որոշ խախտումներ. Վարորդները դեմ են տեսախցիկների ավելացմանը «
Պետավտոտեսուչները ակնհայտ աչքաթող են անում որոշ խախտումներ. Վարորդները դեմ են տեսախցիկների ավելացմանը
Հեղինակ՝ Հենարան 12/09/2018 12:55
Ավտովարորդների պաշպանություն լիգայի անդամ Վահե Պետրոսյանը «Հենարան» մամուլի ակումբում խոսելով առաջիկայում փողոցների տեսանկարահանման խստացման և 2000 նոր տեսախցիկների տեղադրման մասին ասաց, որ օրենքում փոփոխություններ չեն տեսնում, թե տուգանքների չափերը և խախտումների տեսակները մնացել են նույնը, բայց ավելանում են տեսախցիկները և արագաչափերը. «Այս ձևաչափերի դեպքում տեսախցիկների օգտագործումը մնալու է անարդյունավետ, հակառակը, ավելի են վանսելու երթևեկությանը: Տեսախցիկները վախեցնում են վարոդներին»,-նշեց Վահե Պետրոսյանը:
Վահե Պետրոսյհանը տեսախցիկների տեղադրման փոխարեն առավել առաջնային է համարում նոր մեթոդի մշակումը, որի վարոդներին ավելի կկրթի և լավ վարորդ կդարձնի:
«Պետավոտոտեսուչները ակնհայտ աչքաթող են անում որոշ խախտումներ»,-ասաց Պետրոսյանը և հավելեց,-վերջիններս իրենց առաջ նպատակ են դրել՝ լինել ավելի շատ զգուշացնող մարմին, բայց փաստորեն դա էլ չի կատարվում»:
Պետրոսյանը տարակուսանք հայտնեց, խոսվում է տեսախցիկների տեղադրման մասին, բայց չի ասվում թե ինչ փոփոխություններ են արվելու, որտե՞ղ են դրվելու դրանք և դրանից որքա՞նն է լինելու արագաչափ որքանը՝ տեսախցիկ:
Ավտովարորդների պաշտպանություն լիգայի մեկ այլ անդամ՝ Մխիթար Օհանյանը տեսախցիկների տեղադրմանը դեմ է: Օհանյանը առաջարկում է պետավտոտեսուչների քանակն ավելացնել.«Ավտովթարները տեղի են ունենում ոչ թե խախտումներից, այլ մարդկանց ապահով լինելու հետևանքով: Երբ պարտադիր ապահովագրությունը ներմուծվեց Հայաստան ՃՏՊ-ների քանակը ավելացավ»,-շեշտեց Օհանյանը:
Ադրբեջանի ԱԳ նախարարությունը հայտարարում է, թե Երեւանն աջակցում է ժողովուրդներին խաղաղության նախապատրաստելու անհրաժեշտությանը